CELEX: 32015D1345
Language: bg
Date: 2015-07-31 00:00:00
Title: Решение за изпълнение (ЕС) 2015/1345 на Комисията от 31 юли 2015 година за публикуването на позоваванията на стандарти за връзки и шнурове на детско облекло, за кошче с дръжки и стойки за носене на бебе, за защитни прегради и за подложки за повиване за домашна употреба в Официален вестник на Европейския съюз съгласно Директива 2001/95/ЕО на Европейския парламент и на Съвета (Текст от значение за ЕИП)

4.8.2015   
            
            
               BG
            
            
               Официален вестник на Европейския съюз
            
            
               L 207/73
            
         РЕШЕНИЕ ЗА ИЗПЪЛНЕНИЕ (ЕС) 2015/1345 НА КОМИСИЯТА
   от 31 юли 2015 година
   за публикуването на позоваванията на стандарти за връзки и шнурове на детско облекло, за кошче с дръжки и стойки за носене на бебе, за защитни прегради и за подложки за повиване за домашна употреба в Официален вестник на Европейския съюз съгласно Директива 2001/95/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/EО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 2, първа алинея от нея,
   като има предвид, че:
   
               (1)
            
            
               Член 3, параграф 1 от Директива 2001/95/ЕО задължава производителите да пускат на пазара само безопасни продукти.
            
         
               (2)
            
            
               В съответствие с член 3, параграф 2, втора алинея от Директива 2001/95/ЕО даден продукт се счита за безопасен, що се касае до рисковете и категориите от рискове, които са регламентирани от приложимите национални стандарти, когато той е в съответствие с доброволните национални стандарти, които транспонират европейските стандарти, позовавания на които са били публикувани от Комисията в Официален вестник на Европейския съюз в съответствие с член 4 от посочената директива.
            
         
               (3)
            
            
               Съгласно член 4, параграф 1 от Директива 2001/95/ЕО европейски стандарти се установяват от европейските организации по стандартизация след възлагане на мандат от Комисията.
            
         
               (4)
            
            
               Съгласно член 4, параграф 2 от Директива 2001/95/ЕО Комисията следва да публикува позоваванията на тези стандарти.
            
         
               (5)
            
            
               На 27 ноември 2000 г. Комисията възложи мандат M/309 на Европейския комитет по стандартизация (CEN) за изработване на стандарт за безопасност, с който да се обърне внимание на рисковете от удушаване, наранявания и заклещване, които се пораждат от връзките и шнуровете на детското облекло.
            
         
               (6)
            
            
               В отговор на дадения от Комисията мандат CEN прие стандарт EN 14682:2014 „Безопасност на облекло за деца. Връзки и шнурове на детско облекло. Изисквания“, който замества стандарт EN 14682:2007. Стандартът EN 14682:2014 отговаря на мандат M/309 и е в съответствие с общото изискване за безопасност, определено от Директива 2001/95/ЕО. Поради това следва позоваването на този стандарт да се публикува в Официален вестник на Европейския съюз, като замени позоваването на стандарт EN 14682:2007.
            
         
               (7)
            
            
               На 16 декември 1997 г. Комисията възложи мандат M/264 на CEN и Европейския комитет по стандартизация в електротехниката (Cenelec) в областта на безопасността на потребителите, свързана с изделията за деца.
            
         
               (8)
            
            
               В отговор на дадения от Комисията мандат CEN прие стандарт EN 1466:2014 „Изделия за отглеждане на малки деца. Кошче с дръжки и стойки за носене на бебе. Изисквания за безопасност и методи за изпитване“, който замества стандарт EN 1466:2004. Стандартът EN 1466:2014 отговаря на мандат M/264 и е в съответствие с общото изискване за безопасност, определено от Директива 2001/95/ЕО. Поради това следва позоваването на този стандарт да се публикува в Официален вестник на Европейския съюз, като замени позоваването на стандарт EN 1466:2004.
            
         
               (9)
            
            
               В отговор на мандат M/264 CEN прие също така стандарт EN 1930:2011 „Изделия за отглеждане на малки деца. Защитни прегради. Изисквания за безопасност и методи за изпитване“ и стандарти EN 12221-1:2008 + A1:2013 „Изделия за отглеждане на малки деца. Подложки за повиване за домашна употреба. Част 1: Изисквания за безопасност“ и EN 12221-2: 2008 + A1:2013 „Изделия за отглеждане на малки деца. Подложки за повиване за домашна употреба. Част 2: Методи за изпитване“.
            
         
               (10)
            
            
               Европейските стандарти EN 1930:2011, EN 12221-1:2008+A1:2013 и EN 12221-2:2008+A1:2013 отговарят на мандат M/264 и са в съответствие с общото изискване за безопасност, определено от Директива 2001/95/ЕО. Поради това следва позоваванията на тези стандарти да се публикуват в Официален вестник на Европейския съюз.
            
         
               (11)
            
            
               Мерките, предвидени в настоящото решение, са в съответствие със становището на комитета, създаден с Директива 2001/95/ЕО,
            
         ПРИЕ НАСТОЯЩОТО РЕШЕНИЕ:
   Член 1
   В серия С на Официален вестник на Европейския съюз се публикуват позоваванията на следните стандарти:
   
               а)
            
            
               EN 14682:2014 „Безопасност на детско облекло. Връзки и шнурове на детско облекло. Изисквания“;
            
         
               б)
            
            
               EN 1466:2014 „Изделия за отглеждане на малки деца. Кошче с дръжки и стойки за носене на бебе. Изисквания за безопасност и методи за изпитване“;
            
         
               в)
            
            
               EN 1930:2011 „Изделия за отглеждане на малки деца. Защитни прегради. Изисквания за безопасност и методи за изпитване“;
            
         
               г)
            
            
               EN 12221-1:2008+A1:2013 „Изделия за отглеждане на малки деца. Подложки за повиване за домашна употреба. Част 1: Изисквания за безопасност“;
            
         
               д)
            
            
               EN 12221-2:2008+A1:2013 „Изделия за отглеждане на малки деца. Подложки за повиване за домашна употреба. Част 2: Методи за изпитване“.
            
         Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 31 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 11, 15.1.2002 г., стр. 4.